Title: พระราชบัญญัติระเบียบข้าราชการกรุงเทพมหานคร พ.ศ. 2516

พระราชบัญญัติ

พระราชบัญญัติ
ระเบียบข้าราชการกรุงเทพมหานคร
พ.ศ. ๒๕๑๖

ภูมิพลอดุลยเดช ป.ร.
ให้ไว้ ณ วันที่ ๙ กรกฎาคม
พ.ศ. ๒๕๑๖
เป็นปีที่ ๒๘
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช  มีพระบรมราชโองการโปรด
เกล้าฯ ให้ประกาศว่า

                        โดยที่เป็นการสมควรมีกฎหมายว่าด้วยระเบียบข้าราชการกรุงเทพมหานคร

                        จึงทรงพระกรุณาโปรดเกล้า  ฯ 
ให้ตราพระราชบัญญัติขึ้นไว้โดยคำแนะนำและ
ยินยอมของสภานิติบัญญัติแห่งชาติ ดังต่อไปนี้

                        มาตรา
๑  พระราชบัญญัตินี้เรียกว่า พระราชบัญญัติระเบียบข้าราชการ
กรุงเทพมหานคร พ.ศ.๒๕๑๖

                        มาตรา
๒ 
พระราชบัญญัตินี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป
                        *[รก.๒๕๑๖/๘๔/๑พ/๑๓
กรกฎาคม ๒๕๑๖]

                        มาตรา
๓  ในพระราชบัญญัตินี้
                        ข้าราชการกรุงเทพมหานคร หมายความว่า
ข้าราชการซึ่งปฏิบัติหน้าที่ราชการ
ของกรุงเทพมหานคร โดยได้รับเงินเดือนในงบประมาณประเภทเงินเดือนที่ตั้งทางกรุงเทพมหานคร
                        รัฐมนตรี หมายความว่า  รัฐมนตรีว่าการกระทรวงมหาดไทย

                        มาตรา
๔ ข้าราชการกรุงเทพมหานคร มีสองประเภท คือ
                        (๑)  ข้าราชการสามัญ
                        (๒)  ข้าราชการวิสามัญ

                        มาตรา
๕ 
ให้นำกฎหมายว่าด้วยระเบียบข้าราชการพลเรือนในส่วนที่เกี่ยวกับ
ข้าราชการพลเรือนสามัญและข้าราชการพลเรือนวิสามัญ
มาใช้บังคับแก่ข้าราชการกรุงเทพมหา
นครโดยอนุโลมเว้นแต่ในพระราชบัญญัตินี้จะได้บัญญัติไว้เป็นอย่างอื่น
                        บรรดาคำว่า
ข้าราชการพลเรือน ที่มีอยู่ในกฎหมาย ประกาศ ระเบียบ
ข้อบังคับอื่นใดให้หมายความถึงข้าราชการกรุงเทพมหานครด้วย  เว้นแต่จะได้มีกฎหมาย ประกาศ ระเบียบ
ข้อบังคับอื่นใดบัญญัติไว้สำหรับข้าราชการกรุงเทพมหานครโดยเฉพาะ

                        มาตรา  ๖
เครื่องแบบของข้าราชการกรุงเทพมหานครและระเบียบการแต่งให้
เป็นไปตามที่กำหนดโดยพระราชกฤษฎีกา

                        มาตรา  ๗ 
ให้มีคณะกรรมการข้าราชการกรุงเทพมหานครเรียกโดยย่อว่า "ก.
ก."
ประกอบด้วยรัฐมนตรีเป็นประธานรัฐมนตรีช่วยว่าการกระทรวงมหาดไทยคนหนึ่งตามที่
รัฐมนตรีกำหนดเป็นรองประธาน
                        ผู้ว่าราชการกรุงเทพมหานคร
เป็นกรรมการโดยตำแหน่ง และผู้ทรงคุณวุฒิ
ไม่เกินห้าคนซึ่งรัฐมนตรีแต่งตั้ง เป็นกรรมการ
และให้ปลัดกรุงเทพมหานครเป็นกรรมการและเลขานุการ
                        ให้  ก.ก. 
มีอำนาจหน้าที่ตามที่กฎหมายว่าด้วยระเบียบข้าราชการพลเรือน
กำหนดไว้ สำหรับ ก.พ. อ.ก.พ. กระทรวงและ อ.ก.พ. กรม
ในการนี้ ก.ก. อาจตั้งอนุกรรมการหรือผู้ที่ ก.ก. เห็นสมควรให้ทำการใดๆ แทน ก.ก.
ได้
                        ให้
ก.ก. มีอำนาจออกกฎ ก.ก.ในกรณีที่กฎหมายว่าด้วยระเบียบข้าราชการพล
เรือนกำหนดให้ออกกฎ ก.พ. ในระหว่างที่ยังไม่ได้ออกกฎ ก.ก.
ให้นำกฎ ก.พ.ว่าด้วยเรื่องนั้นๆ มาใช้บังคับเป็นกฎ ก.ก. โดยอนุโลม

                        มาตรา  ๘ 
ให้รัฐมนตรีมีอำนาจหน้าที่ในส่วนที่เกี่ยวกับข้าราชการ
กรุงเทพมหานคร
ตามที่กฎหมายว่าด้วยระเบียบข้าราชการพลเรือนกำหนดไว้สำหรับนายกรัฐมนตรี

                        มาตรา  ๙ 
ให้ผู้ว่าราชการกรุงเทพมหานครมีอำนาจหน้าที่ในส่วนที่เกี่ยวกับ
ข้าราชการกรุงเทพมหานครตามที่กฎหมายว่าด้วยระเบียบข้าราชการพลเรือนกำหนดไว้สำหรับเจ้า
กระทรวง รัฐมนตรีว่าการกระทรวง ปลัดกระทรวงและอธิบดี

                        มาตรา
๑๐ 
ข้าราชการและพนักงานที่โอนมาเป็นข้าราชการกรุงเทพมหานคร
ตามประกาศของคณะปฏิวัติ ฉบับที่ ๓๓๕ ลงวันที่ ๑๓ ธันวาคม
พ.ศ. ๒๕๑๕ ผู้ใดจะเป็นข้าราช
การประเภทใด
ชั้นใดได้รับเงินเดือนในอันดับและขั้นใดตามพระราชบัญญัตินี้ให้เป็นไปตามที่ ก.ก.กำหนด
โดยเทียบตามประเภท ชั้นอันดับและขั้นที่ได้รับอยู่เดิม โดยอนุโลม
                        ให้ข้าราชการกรุงเทพมหานครตามความในวรรคหนึ่งมีสิทธิได้นับเวลาราชการ
หรือวันทำงานขณะที่เป็นข้าราชการหรือพนักงาน แล้วแต่กรณี
เป็นเวลาราชการตามพระราช
บัญญัตินี้

                        มาตรา
๑๑  เพื่อประโยชน์แก่ราชการของกรุงเทพมหานคร
รัฐมนตรีโดยความ
ตกลงของกรมเจ้าสังกัด
จะแต่งตั้งข้าราชการสังกัดกระทรวงมหาดไทยไปดำรงตำแหน่งหรือปฏิบัติ
ราชการของกรุงเทพมหานครเป็นการชั่วคราวได้
โดยให้ได้รับเงินเดือนทางสังกัดเดิม แต่ถ้าจะแต่งตั้งข้าราชการสังกัดกระทรวงอื่นให้ทำความตกลงกับกระทรวงเจ้าสังกัดก่อนแต่งตั้ง
ในกรณีเช่นว่านี้ให้ข้าราชการผู้ได้รับแต่งตั้งมีฐานะเสมือนเป็นข้าราชการสังกัดกรุงเทพมหานคร
ซึ่งตนมาดำรงตำแหน่งนั้น

                        มาตรา
๑๒  การโอนข้าราชการใดๆ
หรือพนักงานเทศบาลเว้นแต่ข้าราชการการ
เมือง ข้าราชการประจำต่างประเทศพิเศษ
ข้าราชการวิสามัญและพนักงานเทศบาลวิสามัญ มา
บรรจุเป็นข้าราชการกรุงเทพมหานครในชั้น
อันดับและขั้นที่ไม่สูงกว่าเดิม อาจทำได้ถ้าเจ้าตัวสมัครใจ
โดยกรุงเทพมหานครทำความตกลงกับกระทรวง ทบวง กรม จังหวัดหรือเทศบาลเจ้าสังกัด แล้วรายงาน
ก.ก เพื่อพิจารณาอนุมัติ เมื่อได้รับอนุมัติแล้ว
ให้ผู้ว่าราชการกรุเทพมหานครเป็นผู้สั่งบรรจุได้
                        ให้
ก.ก. มีอำนาจเทียบ ชั้น อันดับและขั้นเงินเดือนข้าราชการหรือพนักงานเทศ
บาลที่จะรับโอนมาบรรจุ
                        ให้ถือเวลาราชการหรือเวลาทำงานของผู้ที่โอนมาในขณะเป็นข้าราชการหรือ
พนักงานเทศบาลเป็นเวลาราชการของข้าราชการกรุงเทพมหานครตามพระราชบัญญัตินี้

                        มาตรา
๑๓  การสอบแข่งขัน
สอบคัดเลือกหรือคัดเลือกเพื่อบรรจุ แต่งตั้งหรือ
เลื่อนชั้นข้าราชการหรือพนักงานขององค์การบริหารนครหลวงกรุงเทพธนบุรี
และเทศบาล     นครหลวงที่ได้ดำเนินการไปเสร็จแล้วก่อนวันใช้บังคับพระราชบัญญัตินี้หรือที่อยู่ในระหว่างดำเนินการ
จะนำผลการสอบหรือคัดเลือกมาใช้เพื่อบรรจุแต่งตั้งหรือเลื่อนชั้นข้าราชการกรุงเทพมหานครได้หรือไม่เพียงใด
ให้เป็นไปตามที่ ก.ก. อนุมัติ

                        มาตรา
๑๔  ข้าราชการกรุงเทพมหานครตามข้อ ๒๖
แห่งประกาศของคณะ
ปฏิวัติ ฉบับที่ ๓๓๕ ลงวันที่ ๑๓ ธันวาคม พ.ศ. ๒๕๑๕
ผู้ใดกระทำผิดวินัยก่อนหรือภายหลังวันใช้บังคับประกาศของคณะปฏิวัติฉบับดังกล่าว
ถ้ากรณีที่ยังค้างระหว่างสอบสวน ก็ให้ดำเนินการสอบสวนตามกฎหมายที่ใช้อยู่ในขณะนั้นต่อไปจนกว่าจะเสร็จ
แต่การพิจารณาและสั่งลงโทษให้ดำเนินการตามพระราชบัญญัตินี้
ส่วนในกรณีที่มิได้สั่งให้ดำเนินการสอบสวนมาก่อน หรือ

ดำเนินการสอบสวนพิจารณาไม่ถูกต้องตามกฎหมายที่ใช้อยู่ในขณะนั้นให้ดำเนินการตามพระราชบัญญัตินี้

                        มาตรา
๑๕ 
ให้รัฐมนตรีว่าการกระทรวงมหาดไทยรักษาการตามพระราช
บัญญัตินี้

ผู้รับสนองพระบรมราชโองการ
    จอมพล
ถนอม  กิตติขจร

นายกรัฐมนตรี

หมายเหตุ:- เหตุผลในการประกาศใช้พระราชบัญญัติฉบับนี้
คือ  โดยที่ได้มีประกาศของ
คณะปฏิวัติ ฉบับที่ ๓๓๕ ลงวันที่ ๑๓ ธันวาคม พ.ศ. ๒๕๑๕ ให้โอนบรรดาข้าราชการ
พนักงาน และลูกจ้างขององค์การบริหารนครหลวงกรุงเทพธนบุรี เทศบาลนครหลวง
สุขาภิบาลในเขตนครหลวงกรุงเทพธนบุรีไปเป็นข้าราชการหรือลูกจ้างของกรุงเทพมหานคร
แล้วแต่กรณีและยังไม่มีกฎหมายว่าด้วยระเบียบข้าราชการกรุงเทพมหานครใช้บังคับ
จึงจำเป็นต้องตราพระราชบัญญัติระเบียบข้าราชการกรุงเทพมหานครฉบับนี้ขึ้น

                                                                                                อัมพิกา/แก้ไข
                                                                                                ๒๑/๑/๔๕
                                                                                                      A